Publication: Magyar Közlöny
Issue: MK-2001-88 (Year: 2001, Number: 88)
Era: 1990-2004
Section: a 140/2001. (VIII. 8.) Korm. rendelethez
Paragraph Index: 94

5. Körfűrészek (építőipari alkalmazásra) Kézi előtolású, gépi hajtású, legfeljebb 200 kg tömegű berendezés, amely egyetlen, a normális vágási üzemben rögzített, 350 mm vagy ennél nagyobb, de legfeljebb 500 mm átmérőjű körfűrésszel (nem horonyfűrész) van felszerelve. Tartozéka továbbá egy vízszintes asztal, amelynek minden része vagy egyes részei működés közben rögzítettek. A fűrésztárcsa egy nem billenő vízszintes orsóra van felszerelve, ennek helyzete a fűrészelés közben állandó marad. A gép a következő tulajdonságok valamelyikével rendelkezhet: — a fűrésztárcsa tartója az asztalon keresztül emelhetősüllyeszthető, — a gépkeret az asztal alatt lehet nyitott vagy zárt, — a fűrész felszerelhető egy külön, kézi működtetésű mozgó asztallal (nem a fűrészpenge közelében).

Source: https://magyarkozlony.hu/hivatalos-lapok/980c91764d4a8291c9c4c9642129cf09c3f409b3/dokumentumok/8fe9d8414219567027416cb80565e4e7cd4a4ace/letoltes